**INDOKLÁS**

**Mátramindszent Község Önkormányzata Képviselő-testületének az Önkormányzat 2020. évi költségvetéséről szóló 2./2020 (III. 13.) számú rendeletének indoklása**

A jogalkotásról szóló 2010. évi CXXX. törvény 18. §-ában foglaltak szerint eljárva az ezen tervezetben szereplő önkormányzati rendeletet az alábbiak szerint indokolom.

**Általános indoklás**

Mátramindszent Község Önkormányzata Képviselő-testülete Magyarország Alaptörvénye 32. cikk (2) bekezdésében meghatározott eredeti jogalkotói hatáskörében, Magyarország Alaptörvénye 32. cikk (1) bekezdés f) pontjában meghatározott feladatkörében eljárva, az államháztartásról szóló törvény végrehajtásáról szóló 368/2011. (XII. 31.) Korm. rendeletben szabályozottak szerint, a Magyarország 2020. évi központi költségvetéséről szóló 2019. évi LXXI. törvényben megfogalmazott pénzügyi-gazdasági feltételek figyelembe-vételével alkotta meg az önkormányzat 2020. évi költségvetéséről szóló rendeletet.

**Részletes indokolás**

Az 1. §-hoz

Az önkormányzati rendelet hatályáról rendelkezik.

A 2. §-hoz

Az önkormányzati szinten összesített 2020. évi költségvetési kiadási és bevételi főösszeget határozza meg.

A 3. §-hoz

A Mötv. 111. § (3) bekezdésében fogalt szabálynak megfelelően határozza meg a 2. §-ban megállapított bevételeket és kiadásokat kiemelt előirányzatonként, a bevételeken belül az állami támogatások jogcímenkénti részletezését, a bevételek és kiadások működési és felhalmozási célú csoportosítását mérlegszerűen, valamint az önkormányzat és intézményei létszám előirányzatát.

A 4. §-hoz

A Mátramindszenti Közös Önkormányzat Hivatal 2020. évi költségvetési kiadásainak és bevételeinek főösszegét, kiemelt előirányzatok szerinti részletezését és létszám-előirányzatát határozza meg.

Az 5. §-hoz

A Mátramindszenti Kerekerdő Óvoda 2020. évi költségvetésének bevételi és kiadási főösszegeit, azok kiemelt előirányzatonkénti részletezését, valamint létszám előirányzatát határozza meg.

A 6. §-hoz

A Mátarmindszenti Önkormányzati Konyha 2020 évi költségvetésének bevételi és kiadási föösszegét, azok kiemelt előirányzatonkénti részletezését, valamint létszámelőirányzatát határozza meg.

A 7.§-hoz

Mátramindszent Község Önkormányzata 2020. évi költségvetésének kiadási és bevételi főösszegének kiemelt előirányzatonkénti részletezését, jogcímenkénti megoszlását, működési és felhalmozási célú csoportosítását, az ellátottak pénzbeli és természetbeni juttatásait, valamint a személyi juttatások részletezését és az önkormányzati létszámelőriányzatot határozza meg.

A 8. §-hoz

A költségvetési további részletezését tartalmazza a közfoglalkoztatottak átlagos állományi létszámáról, az önként vállalt feladatok megvalósítási módjáról, az önkormányzat többéves kihatással járó döntéseiről, az előirányzat felhasználási tervről, a 2020-2022. évre várható előirányzatokról. A rendelkezés tartalmazza továbbá az önkormányzat és intézményei dolgozóinak juttatásaira vonatkozó előírásokat, a köztisztviselői illetményalap megállapítását, valamint a béren kívüli juttatások meghatározását.

A 9. §-hoz

A Mátramindszenti Roma Nemzetiségi Önkormányzat 2020. évi költségvetését tartalmazza.

A 10. §-hoz

A költségvetés végrehajtásának általános szabályait, a takarékos, szigorú gazdálkodás követelményeit, a bevételi és kiadási előirányzatokon belüli gazdálkodás, az előirányzatokon felüli bevételek felhasználásának szabályait, a saját hatáskörben végrehajtható előirányzat-módosítások részletes szabályait, a költségvetési rendelet módosításának szabályait tartalmazza. Meghatározza továbbá az önkormányzati gazdálkodás során év közben létrejött költségvetési hiány finanszírozásának módjait, figyelembe véve a Magyarország stabilitásáról szóló törvény előírásait.

A 13. §-hoz

A költségvetési rendelet hatálybalépésére vonatkozó szabályozást tartalmazza.